((i)) Εφετείο 2ης δίκης Ε.Α. 25/2/19. Λόγος Αλληλεγγύης προς την Π.Ρούπα & Ν.Μαζιώτη από συντρόφους της Διεθνούς Κόκκινης Βοήθειας.
24/04/2019 6:05 μμ.
Πρόεδρος: Οι ιθύνοντες της πολιτικής εξουσίας το έκαναν αυτό;
Bert: Σε όλες τις χώρες της Ευρώπης προσπάθησαν να πείσουν τους λαούς τους τα μίντια και η αστική τάξη.
Και οι λαοί της Ευρώπης έβλεπαν ότι θα έρθει και η σειρά τους, πρώτα στην Ιταλία και την Ισπανία και θα ακολουθήσει ο βορράς. Άρα θα υπήρχε ενδιαφέρον για το τι συμβαίνει εδώ και πως οι επαναστατικές τάξεις θα αντιδρούσαν και στις δικές τους χώρες. Και κατά την γνώμη μου ο Επαναστατικός Αγώνας έδρασε με εξυπνάδα και αποφασιστικότητα.
Ο καπιταλισμός θεώρησε ότι τελείωσε με την πάλη των τάξεων καταστρέφοντας την συλλογικο-ποίηση της εργατικής τάξης αλλά μέσω των κίτρινων γιλέκων ακόμα και όταν η τάξη είναι εξατομικευμένη μπορεί να βρει τον δρόμο για να αντισταθεί. Και αυθόρμητα φαίνεται ότι η βίαιη αντίδραση έγινε αμέσως κάτι οικείο σε αυτό το κίνημα.
Andi: Ναι, έχω κάτι να προσθέσω. Πριν έρθω εδώ ρώτησα τους νεαρούς συντρόφους (της Δ.Κ.Β) που είχαν γνωρίσει τους συντρόφους Νίκο και Πόλα στις προηγούμενες δίκες του Επαναστατικού Αγώνα, τους ρώτησα ποιο και τι είναι σημαντικό από αυτό που έκαναν.
Σύνεδρος: Παίρνοντας αφορμή από αυτά που είπε η μάρτυρας θα ήθελα να ρωτήσω αυτό που αποκαλούμε εμείς ως τρομοκρατία και εσείς ως επαναστατικό κίνημα και το οποίο δέχτηκε ότι πρέπει με επαναστατική βία να αντιμετωπίσει την βία του καπιταλιστικού συστήματος, ως που μπορεί να φτάσει; Ποιά είναι τα όρια και αν υπάρχουν όρια σε αυτό που ονομάζουμε επαναστατική βία; Πώς οριοθετούμε την επαναστατική βία;
Andi: Αυτό είναι μία ερώτηση που πάντα το κράτος ρωτά τους επαναστάτες και μπορώ να ρωτήσω πού εσείς και το σύστημα σταματά με την βία;
Σύνεδρος: Δικαίωμα της μάρτυρος να πιστεύει ότι εγώ εκπροσωπώ όλα αυτά τα κακά επειδή είμαι δικαστικό όργανο. Εν πάσει περιπτώσει δεν θα διαφωνήσουμε σε αυτό είναι δικαίωμά της να πιστεύει ό, τι θέλει. Εγώ όμως δεν την ρώτησα αυτά. Όλα αυτά τα γνωρίζουμε, την βία, όπως την ορίζει την καπιταλιστική, την γνωρίζουμε. Είναι γνωστό γεγονός, αν θέλετε. Εγώ δεν ρώτησα αυτό. Ούτε ρώτησα για την περίπτωση της Ροζάβα όπου είναι εμφανής η βία. Εγώ τη ρώτησα, απέναντι σε αυτήν την βία, η επαναστατική βία τι δικαιολογεί και αν υπάρχουν όρια, ως που φτάνει; Τα υπόλοιπα τα γνωρίζουμε.
Andi: Ναι. Όμως σε μια επαναστατική οργάνωση συζητάνε προφανώς πριν από την δράση την τακτική τους και δεν μπορώ να μιλήσω εγώ εξ ονόματος των συντρόφων.
Σύνεδρος: Στα πλαίσια λοιπόν μιας επαναστατικής οργάνωσης δικαιολογείται να μπαίνει βόμβα σε ένα κτίριο ενός οργανισμού; Μιλώντας για αυτό που κατηγορούνται οι κατηγορούμενοι.
Συνήγορος: Θα ήθελα να ρωτήσω την μάρτυρα, ποιά είναι η δράση της Διεθνούς Κόκκινης Βοήθειας υπέρ του Επαναστατικού Αγώνα;
Και κατά την δράση της αλληλεγγύης ως Διεθνής Κόκκινη Βοήθεια θεωρούμε ότι για να υφίσταται πραγματική βάση αλληλεγγύης πρέπει να γνωρίζουμε με ποιόν έχουμε να κάνουμε, για την πολιτική του δράση. Δεν είμαστε μια ανθρωπιστική οργάνωση αλλά αντιλαμβανόμαστε τον εαυτόν μας μέσα στο πλαίσιο μιας οργάνωσης που έχει πολιτική ιστορία και τοποθετούμαστε μέσα στο πλαίσιο επανάστασης – αντεπανάστασης και θεωρούμε τον εαυτό μας κομμάτι του επαναστατικού κινήματος.